《送太守杨公致政还溧阳》
明代·涂瑾

千里行春化百蛮，一封驰奏早投闲。世推酌水沉香去，只自携琴入蜀还。

散步矶边依独鹤，凝眸天外望三山。此身已出云罗外，归钓吴江水石间。

作者简介：涂瑾，番禺人。瑞从弟。明宪宗成化二十三年（一四八七年）进士，授户部主事。未几乞终养归。优游林下二十馀年，竟不复仕。传附见清同治《番禺县志》卷三七《涂俊生传》。